Donker materie ŉ illusie, sê wetenskaplikeErik Verlinde. Foto: Science20.com Erik Verlinde, ’n Nederlandse wetenskaplike wat meen donker materie is net ’n illusie, het met ’n algeheel alternatiewe idee vorendag gekom oor hoe swaartekrag ’n draaiende sterrestelsel bymekaar kan hou. Die idee van donker materie wat vyf keer soveel as gewone materie moet wees om die teenwoordigheid van swaartekrag te verklaar, is 80 jaar gelede gevorm. Verlinde skryf die verskil tussen sigbare materie en die hoeveelheid swaartekrag teenwoordig toe aan ’n afwyking van swaartekrag oor groot afstande. Hy werk al jare lank aan sy alternatiewe idees. Nou het nog ’n Nederlandse sterrekundige, Margot Brouwer, Verlinde se teorieë aan meer as 33 000 stelsels getoets en dit het strykdeur geklop. Haar verslag het pas in die Monthly Notices of the Royal Astronomical Society verskyn. Sy wys egter ook daarop dat die bestaande denke oor donker materie ook klop. Ander wetenskaplikes meen egter Verlinde se werk is te yl om te bepaal of dit werklik water hou. Bronne: Trouw, Quora.com